Tove Smaadahl

Tove Smaadahl (født 1954) er en norsk organisasjonskvinne og politiker for Arbeiderpartiet, kjent for sin innsats mot vold mot kvinner. Hun var daglig leder for Krisesentersekretariatet fra 1999 til 2020 og har vært involvert i arbeidet med å bygge opp et krisesentertilbud i Norge siden tidlig i 1980-årene. Hun var en av initiativtakerne til Indre Østfold krisesenter i 1984 og arbeidet der til hun ble ansatt som daglig leder av Krisesentersekretariatet.Sissel Hoffengh: Navn i nyhetene: Tove Smaadahl - Dagsavisen 31. mai 2018Mari Brenna Vollan: Tove Smaadahl - Portrettintervju i Klassekampen 22. august 2020 

Smaadahl vokste opp i Bodø og har vært bosatt i Trøgstad i Indre Østfold siden 1978. I 2007 ble hun valgt inn i kommunestyret i Trøgstad for Arbeiderpartiet.

 Priser 
Smaadahl ble i 2008 tildelt Zola-prisen for sin innsats mot kvinnemishandling.Tove Smaadal tildelt Zola-prisen  - zola-prisen.no I 2009 tok hun imot LOs likestillingspris på vegne av Krisesentersekretariatet og i 2012 ble hun tildelt Gina Krog-prisen. I 2019 ble hun tildelt Nordiske Kvinner mot Vold sin ærespris.Tove Smaadahl tildelt Nordiske Kvinner mot Vold sin ærespris  - Krisesentersekretariatet 23. september 2019 For sitt arbeid for voldsutsatte kvinner og barn ble hun i 2022 utnevnt til Ridder av 1. klasse av St. Olavs Orden.

Referanser

 Eksterne lenker 

 Krisesentersekretariatets hjemmeside

Kategori:Norske foreningspersoner
Kategori:Norske kvinnesaksforkjempere
Kategori:Riddere av 1. klasse av St. Olavs Orden
Kategori:Personer fra Trøgstad kommune
Kategori:Personer fra Bodø kommune